Diari Oficial de la Generalitat Valenciana


Sumari del DOGV 3967, del 27-03-2001 (2001/2500)

Informació pública del projecte d'urbanització del sector A del pla especial de reforma interior número 7 de Sagunt.
--------------------------------------------------------------------------------------------------------------------

### Dades del document

Número de DOGV
:   3967

Data del DOGV
:   27-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2500


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del sector A del pla especial de reforma interior número 7 de Sagunt. [2001/Q2500]
  
Mitjançant aquest edicte es fa saber que l'alcalde president, en ús de les atribucions que li confereix la legislació vigent, ha dictat, amb data de 9 de febrer de 2001, la següent resolució de l'Alcaldia:
  
Vist que mitjançant l'Acord Plenari de data 15 d'octubre de 1999, es va procedir a l'aprovació i adjudicació del programa d'actuació integrada de la unitat d'execució del sector A del pla especial de reforma interior número 7, amb l'adjudicació d'aquest programa a Julián Castelblanque Pérez, en nom i representació, com a administrador, de l'entitat Alser, SL.
  
Vist que seguint els tràmits de l'expedient l'agent urbanitzador ha presentat, en data de 28 de setembre de 2000, número de registre d'entrada 13.098, el projecte d'urbanització de la unitat esmentada.
  
Vist que l'enginyer tècnic industrial ha informat sobre el projecte esmentat, en data de 8 de novembre de 2000, de la manera següent:
  
«Examinats els projectes de:
  
Centre de transformació de 630+400 kVa (ampliable a 630+630 kVa).
  
Enllumenat públic.
  
Xarxa subterrània en baixa tensió.
  
Xarxa subterrània trifàsica en mitjana tensió a 20 kV tipus MT-SS.
  
Una vegada situat tot això al pla especial de reforma interior 7-A de Sagunt, i amb data de visat de 31 de juliol de 2000 pel Col·legi Oficial de Perits i Enginyers Tècnics Industrials de València, s'emet un informe favorable, pel que fa a les obres enumerades anteriorment, tot i que un colp finalitzades aquestes caldrà aportar les autoritzacions corresponents emeses per part dels serveis territorials d'Indústria de València».
  
Vist que en data de 8 de novembre de 2000, s'informa el projecte favorablement pel cap de l'Àrea de Manteniment.
  
Vist que en data de 15 de novembre de 2000, s'informa favorablement el replanteig i les rasants.
  
Vist que en data de 27 de novembre de 2000, s'informa favorablement per l'enginyer industrial les instal·lacions de proveïment d'aigua i clavegueram.
  
Vist que s'informa el projecte d'urbanització en data de 24 de novembre de 2000, pel tècnic d'Obres Públiques:
  
El projecte de referència té suficient informació per a ser executat. Pel que fa a les solucions constructives proposades, són adequades, tot i que cal plantejar les propostes següents:
  
Proposem que prèviament a la implantació de la senyalització vertical i horitzontal, es porte a cap la supervisió pel Departament de Trànsit d'aquest ajuntament. En aquest sentit s'indica la possibilitat d'intervenir el gir de circulació al bulevard que separa les illes M1 i M2.
  
Proposem que, per tal de simplificar el manteniment, s'unifiquen els prefabricats com ara els rastells amb els models emprats freqüentment per l'ajuntament.
  
En aquelles situacions en les quals les rasants proposades romanguen per davall del terreny, s'adoptaran les mesures oportunes perquè no s'hi produïsca l'esllavissada de terres a sobre la calçada.
  
Pel que s'ha exposat anteriorment, s'informa favorablement la documentació aportada.
  
Atés que el tràmit del projecte d'urbanització s'ha de desenvolupar amb subjecció al que s'estableix en l'article 53 de la Llei Reguladora de l'Activitat Urbanística, en concordança amb l'article 140 i següents de Reglament de Planejament.
  
A la vista de tot el que s'ha dit més amunt, resolc:
  
Primer
  
Sotmetre al tràmit d'informació pública el projecte d'urbanització del sector A del pla especial de reforma interior número 7, mitjançant un edicte publicat en un diari d'informació general editat a la Comunitat Valenciana, i posteriorment o simultàniament en el diari de la Generalitat Valenciana, i us comuniquem la possibilitat de formular al·legacions durant el termini de 20 dies, comptadors des de la publicació de l'edicte en el Diari Oficial de la Generalitat Valenciana.
  
Segon
  
Prèviament al compliment dels tràmits del punt anterior d'aquest acord, caldrà remetre un avís amb el contingut d'aquest al domicili fiscal dels qui consten al Cadastre com a titulars de drets afectats, així com als que consten com a titulars del projecte de reparcel·lació forçosa que s'ha presentat en aquest ajuntament, i quan no coincidisquen amb els que hi figuren com a propietaris cadastrals.